

**ROMÂNIA**

**JUDEŢUL MUREŞ**

**COMUNA chibed**

**CONSILIUL LOCAL**

**HOTĂRÂREA NR. 32 / 2015**

**din 30 aprilie 2015**

**privind menținerea Comunei Chibed în teritoriul eligibil LEADER**

**al Asociației Târnava Mică-Bălăușeri-Sărățeni**

Consiliul local al comunei Chibed,

În şedinţa ordinară din 30 aprilie 2015,

Având în vedere expunerea de motive nr. 5120/21.04.2015 prezentată de Primarul Comunei Chibed, Dl. Dósa Sándor, privind menținerea Comunei Chibed în teritoriul eligibil LEADER al Asociației Târnava Mică-Bălăușeri-Sărățeni, referatul de specialitate al compartimentului de resort nr. 7147/22.04.2015 şi Raportul comisiilor de specialitate prin care avizează favorabil proiectul de hotărâre,

Văzând Actul Constitutiv și Statutul Asociației Târnava Mică - Bălăușeri-Sărățeni, prevederile Hotărârii Consiliului Local al Comunei nr. 5 din 28 ianuarie 2010, respectiv prima versiune a Programului Național de Dezvoltare Rurală 2014-2020,

În conformitate cu prevederile art. 11 din Legea nr. 215/2001, privind administrația publică locală, republicată, cu modificările și completările ulterioare, și cu prevederile O.G. 26/2000, cu privire la asociații și fundații, cu modificările și completările ulterioare;

În temeiul art.36, alin. (2) litera ”b”, art. 45 alin. (2) litera ”d”, art.115 alin. (1) lit. ”b” din Legea nr.215/2001 privind administraţia publică locală, republicată, cu modificările şi completările ulterioare,

**h o t ă r ă ș t e :**

**Art.1.** Se aprobă menținerea Comunei Chibedîn teritoriul eligibil LEADER al Asociației Târnava Mică-Bălăușeri-Sărățeni prin parteneriatul **„GAL Târnava Mică-Bălăușeri-Sărățeni”** în vederea elaborării și implementării Strategiei de Dezvoltare Locală pentru perioada 2014 – 2020.

**Art.2.** Autoritatea Publică Locală nu va adera la un alt parteneriat ce va implementa o Strategie de Dezvoltare Locală cu finanțare prin PNDR 2014-2020.

**Art.3.** Se mandatează viceprimarul Comunei Chibed, domnul ORBÁN SÁNDOR, să reprezinte Consiliul local şi Comuna Chibed în relația cu Asociația Târnava Mică - Bălăușeri-Sărățeni în toate activitățile privind elaborarea și implementarea Strategiei de Dezvoltare Locală pentru perioada 2014 – 2020.

**Art.4.** Viceprimarul și secretarul comunei vor aduce la îndeplinire prevederile prezentei hotărâri.

**Art.5.** Prezenta hotărâre se va comunica: Instituției Prefectului- Județul Mureș, primarului şi viceprimarului Comunei Chibed, persoanelor interesate și se aduce la cunoștință publică.

##  Preşedinte de şedinţă

##  Dósa Ibolya

 AVIZAT PENTRU LEGALITATE  **SECRETAR,**

 **Dósa csilla Beáta**

Hotărârea a fost adoptată cu \_\_\_\_ voturi „pentru”, \_\_\_ voturi „împotriva”, \_\_\_voturi „abţinere”.